Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 743/10/6606	Lučenec, 14.1.2013
EEČ : 2-47-12-2013

U Z N E S E N I E

Trestná vec:	obvinená XXXXX 
Zločin:	Falšovanie, pozmeňovanie a neoprávnená výroba peňazí a cenných papierov podľa § 270 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Dňa 28.09.2010 v čase okolo 18.45 hodine v XXXXX v priestoroch herne XXXXX, tam prítomnej krupiérke XXXXX predložila ako pravé dva kusy bankovky nominálnej hodnoty XXXXX s tým,aby jej ich zamenila za jeden kus bankovky nominálnej hodnoty XXXXX ktoré bankovky krupiérka od nej prevzala ako pravé a išla ich zameniť do baru, kde zistila, že tieto bankovky nevykazujú znaky pravosti, následne XXXXX od nej požadovala, aby jej bankovky vrátila s čím krupiérka nesúhlasila, kde následne na základe posudku Národnej banky Slovenska č.NCC-2010/2512 bolo zistené, že v danej veci sa jedná o falzifikáty so stupňom nebezpečnosti „5“ - nepodarené falzifikáty, ktoré boli vyrobené pomocou vzoru tlačovej dosky č.J040E2, bez sériových čísel, ktorým Európska centrálna banka priradila indikatív SKA0050 Y00000, na lícnej strane pri dolnom okraji s nápisom v roskej azbuke v preklade „nie je platobný prostriedok“.
lebo nie je tento skutok trestným činom a nie je dôvod na postúpenie veci
Odôvodnenie:
	Vyšetrovateľ PZ Odboru kriminálnej polície OR PZ v Lučenci uznesením č. ORP-902/OVK-LC-10 zo dňa 28.10.2010 podľa  § 206 odsek 1 Trestného poriadku  vzniesol obvinenie XXXXX pre zločin falšovania, pozmeňovania a neoprávnenej výroby peňazí a cenných papierov  podľa § 270 odsek 2 Trestného zákona na tom skutkovom základe, ako je to uvedené vo výrokovej časti tohto uznesenia.  

            Po skončení vyšetrovania predložil vyšetrovateľ PZ   prokurátororke spisový materiál s návrhom na  postúpenie veci. Na základe tohto návrhu vyšetrovateľa PZ   som preskúmala príslušný  spisový materiál. 

             Na 2 kusy bankoviek nominálnej hodnoty XXXXX bol vypracovaný znalecký posudok Národnej banky Slovenska pod č.XXXXX Znaleckým posudkom bolo zistené, že v danej veci sa jedná o falzifikáty so stupňom nebezpečnosti „5“ - nepodarené falzifikáty, ktoré boli vyrobené pomocou vzoru tlačovej dosky č.J040E2, bez sériových čísel, ktorým Európska centrálna banka priradila indikatív SKA0050 Y00000, na lícnej strane pri dolnom okraji s nápisom v roskej azbuke v preklade „nie je platobný prostriedok“. V posudku boli tieto bankovky teda vyhodnotené stupňom nebezpečnosti „5“-nepodarený falzifikát, teda najnižším stupňom nebezpečnosti.

             Ak je falzifikát v posudku príslušného orgánu hodnotený stupňom 5, teda nepodarený, ide o falzifikáty tak nízkej kvality že nie sú spôsobilé plniť funkciu platidla, nemôžu ohroziť menu a teda so zreteľom na túto okolnosť nemôže ísť o trestný čin proti mene. Ak teda páchateľ inému predstiera, že mu dáva pravé peniaze, pritom ale ide o také ich napodobeniny, ktoré vôbec  neplnia funkciu platidla, tak nedáva falošné peniaze, ale iného uvádza do omylu v zmysle ustanovenia § 221 Trestného zákona. V danom prípade však nemôže ísť ani o trestný čin v zmysle ustanove § 221 Trestného zákona, nakoľko hodnota bankoviek nespĺňa výšku spôsobenej škody v odseku 1 citovaného uznesenia. Avšak v danom prípade by mohlo isť o priestupok v zmysle ustanovenia § 27 zákona č,372/1990 Z.z. o priestupkoch v znení neskorších zmien a predpisov, ktorý by mohol byť prejednaný Obvodným úradom odborom všeobecnej vnútornej správy v Lučenci. Avšak ak od jeho spáchania uplynuli dva roky, nemožno ho prejednať, čiže nie je tu reálna možnosť skutočne rozhodnúť a zaniká zodpovednosť za priestupok. Teda je na mieste zastavenie trestného stíhania podľa § 215 odsek 1 písmeno b) Trestného poriadku, ak tento skutok nie je trestným činom a nie je dôvod na postúpenie veci. 

              Vzhľadom na vyššie uvedené skutočnosti bolo preto potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dobruša Molleková
prokurátorka